15.3.2019 11.00
Hallinto-oikeus ei myöntänyt törkeään rattijuopumukseen syyllistyneelle työntekijän oleskelulupaa maatilalla työskentelyyn Maahanmuuttovirasto oli hylännyt hakemuksen TE-toimiston kielteisen osapäätöksen perusteella ja sillä perusteella, että valittaja ulkomaalaislain 36 §:n 1 momentissa tarkoitetulla tavalla vaarantaa yleistä järjestystä tai turvallisuutta. Maahanmuuttovirasto oli lisäksi päättänyt karkottaa valittajan kotimaahansa Ukrainaan ja määrätä hänet Schengen-aluetta koskevaan maahantulokieltoon kahdeksi vuodeksi päätöspäivästä lukien. Valittaja vaati HAO:ssa päätösten kumoamista ja asian palauttamista uudelleen käsiteltäväksi oleskeluluvan myöntämistä varten. HAO hylkäsi valituksen. (Ei lainvoim. 15.3.2019)
1.8.2014 9.00
UM:lta tietopaketti uusista Venäjää koskevista pakotteista EU:n neuvosto on päättänyt ottaa käyttöön rajoittavia toimenpiteitä Ukrainan tilanteen vakautta horjuttavien Venäjän toimien johdosta. Rajoittavien toimenpiteiden on määrä tulla voimaan 1. elokuuta 2014.
7.5.2014 12.06
LakimiesUutiset: Interventio kansainvälisen oikeuden näkökulmasta Syyrian sekasorto on kestänyt jo vuosia. Kansainvälinen yhteisö ei kuitenkaan ole ryhtynyt interventioon, vaikka suojeluvastuun periaatteesta sovittiin aikoja sitten. Minkä takia?, LakimiesUutisissa kysytään. Turvallisuusneuvoston pysyvien jäsenten pitäisi pystyä pidättäytymään veto-oikeudestaan räikeissä ihmisoikeuksia uhkaavissa tapauksissa. Tässä tavoitteessa on epäonnistuttu: turvallisuusneuvoston rakenne on jumittanut päätöksenteon, koska Venäjä ja Kiina eivät puolla interventiota. Tilannetta ei voida ratkaista niin kauan kuin turvallisuusneuvoston kokoonpano on nykyisenlainen, emeritusprofessori Lauri Hannikainen sanoo.
14.4.2014 8.29
Venäjä puhutti EVAn keskustelutilaisuudessa Venäjän toimet Ukrainassa ja niistä seurannut maailmanpoliittisen ilmapiirin kiristyminen hämmentää. Mikä on Suomen ja suomalaisten yritysten asema Venäjän ja Euroopan unionin kiristyneessä tilanteessa? Miten EU:n kauppapakotteet ja Venäjän mahdolliset vastapakotteet vaikuttaisivat Suomeen? Elinkeinoelämän valtuuskunnan (EVA) keskustelutilaisuudessa näitä asioita pohti kova kaarti suomalaisia poliitikkoja EVAn hallituksen puheenjohtajan Jorma Ollilan johdolla.
4.4.2014 15.15
Erityisasiantuntija Tarja Långström: Ukrainan kriisi ja kansainvälisen oikeuden sietämätön keveys Venäjän viimeaikaiset toimet Krimillä ovat kansainvälisen oikeuden vastaisia, tai sitten sen mukaisia, riippuen siitä kuka puhuu. Yhdysvallat ja EU ovat tuominneet Krimin liittämisen Venäjään muun muassa Ukrainan alueellista koskemattomuutta loukkaavana. Venäjä puolestaan on nähnyt paljon vaivaa selittääkseen liittämisen kansainvälisen oikeuden sallimaksi. Asiaa pohtii EU-edustuston oikeudellisista kysymyksistä vastaava Tarja Långström kolumnissaan.
2.5.2013 9.48
EIT: Ukrainan entisen pääministeri Tymoshenkon vangitseminen oli laiton EIT katsoo, että Ukraina toimi laittomasti ja mielivaltaisesti määrätessään ex-pääministeri Julia Tymoshenkon tutkintavankeuteen vuonna 2011. EIT ei kuitenkaan löytänyt rikkomuksia siitä, että Tymoshenkoa olisi kohdeltu kaltoin vankilassa tai sieltä sairaalaan siirrettäessä. (Ään.)
22.2.2013 16.05
EIT: Virastaan erotettu tuomari ei saanut oikeudenmukaista oikeudenkäyntiäUkrainalaisen tuomarin ei katsottu saaneen oikeudenmukaista oikeudenkäyntiä, kun kurinpitomenettelyn aloittamiselle häntä vastaan ei ollut ollut mitään vanhentumisaikaa ja kun hänen erottamistaan koskevaa parlamentin päätöstä, jossa parlamentin jäsenet olivat lainvastaisesti käyttäneet poissaolleiden äänioikeutta, ei ollut tutkittu riippumattomassa ja puolueettomassa menettelyssä.
23.11.2012 18.58
Ulkomailta – Ukraina: Suomalaisnäkökulma Ukrainan kansainväliseen välimiesoikeuteen Defensor Legis -lehden numerossa 5/2012 julkaistussa lyhyessä kirjoituksessa välimiehenä toimiva KTT, OTL Leena Lehtinen tarkastelee Ukrainan 20-vuotiasta kansainvälistä kaupallista arbitraatiotuomioistuinta (ICAC) ja siihen liittyvää lainsäädäntöä.
27.8.2012 8.46
Euroopan ihmisoikeustuomioistuin pitää tiistaina 28.8.2012 julkisen kuulemistilaisuuden asiassa Timoshenko v. UkrainaTimoshenko on Ukrainan pääoppositiopuolueen, Batkivshichjnan, johtaja. Timoshenko oli Ukrainan pääministeri vuonna 2005 sekä joulukuusta 2007 maaliskuuhun 2010. Lokakuussa 2011 Timoshenko tuomittiin vallan väärinkäytöstä seitsemäksi vuodeksi vankeuteen ja kolmen vuoden virkakieltoon. Tuomarin mukaan Timoshenko ylitti valtaoikeutensa selvästi, tieten ja rikollisesti solmiessaan toissa vuonna ukrainalaisen Naftogazin ja venäläisen Gazpromin välille kymmenvuotisen sopimuksen maakaasun toimittamisesta. Ukrainan valtio kärsi kaupan vuoksi 140 miljoonan euron tappiot, tuomari sanoi. Timoshenkon valitus tuomiosta on vireillä.
6.7.2012 16.05
EU-parlamentin heinäkuun 2012 täysistunto pähkinänkuoressa ACTA hylättiin ja eCall hyväksyttiin, Tanskalle sanottiin hyvästit ja Kypros toivotettiin tervetulleeksi, ei Schengen-sääntöjen rikkomiselle ja kyllä eläinten hyvinvoinnille. Teollis- ja tekijänoikeuksien tullivalvontaa koskevasta mietinnöstä keskusteltiin. Patentti putosi esityslistalta.
26.5.2012 8.07
EU-parlamentin toukokuun 2012 täysistunto pähkinänkuoressaEU-parlamentti hyväksyi ehdotuksen uudeksi rahoitusmarkkinaveroksi. Lisäksi päätettiin lisätä sinievätonnikalan suojelua. Myös sukupuolten välisestä palkkatasa-arvosta äänestettiin. Agendalla olivat myös Ukrainan tilanne, EU:n ja Kiinan väliset kauppasuhteet, nuorten mahdollisuudet, kasvu ja pk-yritykset. Mepit keskustelivat myös budjettien tasapainottamisesta epävirallisen EU-huippukokouksen alla.
3.5.2012 7.16
EIT: Henkisesti häiriintyneen potilaan pakkohoidon jatkamista koskevat päätökset eivät olleet oikeutettujaUkrainalaisen valittajan, joka oli käyttäytynyt väkivaltaisesti ja uhannut äitiään ja naapureitaan, heitellyt lasiesineitä parvekkeelta, soittanut musiikkia öisin kovalla äänellä ja vahingoittanut huoneistoa, pakkohoitoon ei ollut liittynyt asianmukaisia takeita mielivaltaista vapaudenriistoa vastaan.
13.3.2012 7.08
EIT: Perhevierailujen rajoittamisella rikottiin elinkautisvangin perhe-elämän suojaa EIT ei havainnut ukrainalaisessa tapauksessa mitään erityistä ja konkreettista seikkaa, jonka vuoksi olisi ollut tarpeen rajoittaa elinkautisvangin perheen vierailut yhteen kertaan puolessa vuodessa yli neljän vuoden ajan.
14.12.2011 14.06
EIT myönsi kaksi vuotta lainvastaisesti vankilassa olleelle miehelle korvauksena 16 000 euroaUkrainalaisen valittajan, joka ei ollut saanut korvausta lainvastaisesta kahden vuoden vankeudestaan, oikeutta EIS 5 artiklan mukaiseen vapauteen ja turvallisuuteen oli loukattu. EIT myönsi valittajalle korvausta aineettomasta vahingosta 16 000 euroa.
9.11.2011 13.09
EIT: Kuolleen liftarin tapauksen tutkintaa ei suoritettu riittävän tehokkaasti ja joutuisastiMoottoritiellä auton alle jääneen ja myöhemmin sairaalassa kuolleen ukrainalaisen liftarin tapauksen tutkintaa oli toimitettu yli 12 vuotta ja sitä leimasi lukuisat keskeytykset ja lisätutkintaan palautukset. EIS 2 artiklaa oli rikottu.
20.9.2011 11.01
EIT: Ilmoitettua itsemurhaa ei tutkittu tehokkaastiPojan vanhemmat olivat epäilleet poikansa vaimon rakastajan kuristaneen pojan tämän kylpyhuoneessa. Ukrainan hallitus ei ollut näyttänyt, millaisia toimenpiteitä oli suoritettu tapauksen ristiriitaisuuksien selvittämiseksi.
1.9.2011 9.01
EIT: Moottoritieliikenteen ohjaamisella asuntoalueen kadulle koskeneessa tapauksessa rikottiin kodin suojaaYksityis- ja perhe-elämän suojaa koskevaa EIS 8 artiklaa katsottiin rikotun ukrainalaisessa tapauksessa, jossa valittajan talo oli käynyt käytännössä asumiskelvottomaksi moottoritien reittimuutoksen jälkeen ja kun hänellä ei ollut mielekästä tilaisuutta esittää omia näkökohtiaan riippumattomalle viranomaiselle.
14.7.2011 6.45
EIT: Korkeimman oikeuden päinvastaiset tulkintalinjaukset samoista verosäännöksistä perustivat omaisuuden suojan loukkauksenUkrainan korkein oikeus oli tammikuussa 2003 antanut ennakkopäätöksen, jonka mukaan vapaus arvonlisäverosta koski presidentin asetuksessa tarkoitetun yrittäjän maahantuontia. Kuitenkin saman vuoden joulukuussa korkein oikeus oli tullut päinvastaiseen tulokseen. EIT ei havainnut mitään perustetta tulkinnan muuttamiselle. Korkein oikeus ei ollut myöskään millään tavoin perustellut uutta tulkintalinjaansa.
14.6.2011 11.28
EIT: Iho- ja sukupuolitautiklinikalla pidetyn rikosistunnon järjestelyillä loukattiin oikeutta oikeudenmukaiseen oikeudenkäyntiin EIT pani merkille, että yleisön pääsyä valittajan hoitohuoneessa pidettyyn istuntoon ei ollut virallisesti estetty, mutta julkisuus oli estynyt istunnon tosiasiallisten olojen vuoksi. Hänelle ei ollut myöskään ilmoitettu istunnosta niin ajoissa, että hän olisi voinut valmistautua siihen.